Ministerstvo zahraničných vecí
Slovenskej republiky
									
Číslo: 123.418/2002

Materiál na rokovanie 		
vlády SR

Návrh
na uskutočnenie oficiálnej návštevy delegácie vlády Slovenskej republiky
vedenej predsedom vlády Slovenskej republiky Mikulášom Dzurindom
v Českej republike
v dňoch 19.-20. mája 2002 

___________________________________________________________

Podnet: 							Obsah materiálu:

Materiál sa predkladá						1. Návrh uznesenia 
ako iniciatívny							2. Predkladacia správa 
3. Návrh na uskutočnenie oficiálnej návštevy delegácie vlády SR vedenej predsedom vlády SR M. Dzurindom v ČR v dňoch 19.-20.5.2002.
4. 	Návrh zloženia oficiálnej delegácie
5. 	Vyhodnotenie pripomienkového konania
6. Návrh komuniké

Predkladá:

Eduard K u k a n,			   
minister zahraničných vecí             
Slovenskej republiky			

Bratislava, 06. mája 2002

Návrh 

uznesenia z rokovania vlády Slovenskej republiky 

k Návrhu na uskutočnenie oficiálnej návštevy delegácie vlády
Slovenskej republiky vedenej predsedom vlády Slovenskej republiky Mikulášom Dzurindom v Českej republike
 v dňoch 19.-20. mája 2002 

Vláda
A. schvaľuje
A.1. návrh účasti oficiálnej delegácie SR vedenej predsedom vlády SR Mikulášom Dzurindom v Českej republike v dňoch 19.-20. mája 2002;

B. splnomocňuje
predsedu vlády
B.1. doplniť delegáciu a stanoviť jej konečné zloženie;

C. ukladá
ministrovi zahraničných vecí 
C.1. predložiť na rokovanie vlády informáciu o priebehu a výsledkoch oficiálnej návštevy delegácie vlády SR vedenej predsedom vlády SR Mikulášom Dzurindom v Českej republike v dňoch 19.-20. mája 2002;  
do 30. júna 2002 

D. berie na vedomie, že
D.1.  náklady spojené s dopravou členov delegácie budú hradené z prostriedkov Úradu vlády  SR;

Vykonajú:	predseda vlády
minister zahraničných vecí 

P r e d k l a d a c i a   s p r á v a

	Na pozvanie predsedu vlády Českej republiky Miloša Zemana sa  v dňoch 19.-20. mája 2002 uskutoční oficiálna návšteva predsedu vlády Slovenskej republiky Mikuláša Dzurindu v Českej republike. 

	Predseda vlády ČR M. Zeman uskutočnil oficiálnu návštevu v  Slovenskej republike v dňoch 19.-20. novembra 2001. Oficiálna návšteva M. Dzurindu v ČR sa koná na základe dohody oboch premiérov pravidelne sa stretávať a upevňovať nadštandardné vzťahy medzi Slovenskou republikou a Českou republikou.
		
	Obsahom rokovaní budú predovšetkým otázky bilaterálnych slovensko-českých vzťahov so zameraním najmä na bilancovanie vzájomnej spolupráce SR a ČR za ostatné  štyri roky. V zahraničnopolitickej oblasti budú prerokované aj otázky regionálnych vzťahov a otázky spojené s procesom integrácie SR do EÚ a NATO.

N Á V R H
na uskutočnenie zahraničnej návštevy

Meno a priezvisko:				Mikuláš D z u r i n d a

Funkcia:		predseda vlády Slovenskej republiky

Pozývajúci:	Miloš Z e m a n, predseda vlády Českej republiky

Charakter návštevy:				oficiálna

Miesto konania:				Praha

Termín konania:				19.-20. máj 2002

Náklady pobytu hradí:		Úrad vlády Českej republiky + zúčastnené rezorty SR

Účel návštevy:	oficiálna návšteva zameraná na otázky bilaterálnych slovensko - českých vzťahov so zameraním najmä na bilancovanie vzájomnej spolupráce SR a ČR za ostatné štyri roky ako aj prerokovanie otázok spojených s procesom integrácie SR do EÚ a NATO

Návrh
zloženia oficiálnej delegácie vedenej 
predsedom vlády Slovenskej republiky Mikulášom Dzurindom 
v Českej republike
v dňoch 19.-20. mája 2002

Zoznam oficiálnej delegácie Slovenskej republiky:

Mikuláš Dzurinda		predseda vlády SR
Eva Dzurindová		manželka predsedu vlády SR
Ľubomír Harach		minister hospodárstva SR
Mária Harachová		manželka ministra hospodárstva SR
Jozef Stank			minister obrany SR
Mária Stanková		manželka ministra obrany SR 
Ladislav Ballek		veľvyslanec SR v ČR
Jaroslav Chlebo		štátny tajomník MZV SR 
Ivan Budiak			štátny tajomník MV SR 
Ladislav Scholcz		štátny tajomník MS SR 
Ivan Rosival			štátny tajomník MP SR 
Viktória Jančošeková		poverená riedením kancelárie predsedu vlády SR
Miroslav Wlachovský		poradca predsedu vlády SR pre zahraničnú politiku
Milan Zachar			riaditeľ Odboru zahraničných vzťahov a protokolu ÚV SR
Martin Maruška		poverený riadením Tlačového a informačného odboru ÚV SR
Maroš Šefčovič		generálny riaditeľ SBIS MZV SR
Štefan Komjatý		referent Odboru zahraničných vzťahov a protokolu ÚV SR
1 osoba ()			referent Tlačového a informačného odboru ÚV SR	
1 osoba ()			referent Tlačového a informačného odboru ÚV SR
1 osoba ()			osobný ochranca predsedu vlády SR
1 osoba ()			osobný ochranca predsedu vlády SR

Pozn.:  - meno bude upresnené neskôr

Vyhodnotenie pripomienkového konania 

k Návrh na uskutočnene oficiálnej návštevy delegácie vlády Slovenskej republiky vedenej predsedom vlády Slovenskej republiky Mikulášom Dzurindom v Českej republike v dňoch 19.-20.5.2002.

Rezort	Pripomienky	Akceptované	
ÚV SR	bez pripomienok	-	

N á v r h   k o m u n i k é

Vláda Slovenskej republiky na svojom zasadnutí dňa ..............2002 vzala na vedomie Návrh na uskutočnene oficiálnej návštevy delegácie vlády Slovenskej republiky vedenej predsedom vlády Slovenskej republiky Mikulášom Dzurindom v Českej republike v dňoch 19.-20.5.2002.

 Úvodné slovo ministra zahraničných vecí E. Kukana

k Návrhu na uskutočnenie cesty oficiálnej delegácie vedenej predsedom vlády
Slovenskej republiky Mikulášom Dzurindom do Českej republiky 
v dňoch 19.-20. mája 2002

Vážený pán predseda vlády,
vážená vláda,
dámy a páni,

	v dňoch 19.-20. mája  2002 sa na pozvanie predsedu vlády Českej republiky Miloša Zemana uskutoční oficiálna návšteva predsedu vlády Slovenskej republiky Mikuláša Dzurindu v ČR. 

	Návšteva, ktorá je potvrdením intenzity rozvoja dobrosusedských vzťahov medzi našimi krajinami, sa uskutoční ako recipročná za návštevu ministerského predsedu ČR M. Zemana na Slovensku v novembri 2001. 

	Chcem zdôrazniť mimoriadny záujem Slovenskej republiky na dobrej a plodnej spolupráci s Českou republikou vo všetkých oblastiach spoločného záujmu za ostatné štyri roky. Dobré vzťahy medzi našimi krajinami sú vnímané ako jeden zo stabilizujúcich prvkov vzťahov v strednej Európe, čím významne napomáhajú realizácii integračných ambícií ako SR, tak aj ČR. 

	 
6.5.2002
Schválil: V. Halgaš, R 2TEO